
ELŐZETES HATÁSVIZSGÁLAT
a jogalkotásról szóló 2010. évi CXXX törvény 17. § (1) bekezdése alapján
A rendelet tervezet címe: az egészségügyi alapellátások körzeteinek megállapításáról
Társadalmi-gazdasági hatása: A rendelet-tervezetben Martfű Város Önkormányzata Képviselő-testületének utcanévváltozással kapcsolatos döntései kerülnek átvezetésre. 
Költségvetési hatása: 

nincs
Környezeti és egészségi következményei: 

nincs
Adminisztratív terheket befolyásoló hatása: Jelen rendelet-tervezet végrehajtásával minimális adminisztratív teher jelentkezik.

Egyéb hatása: 

nincs

A jogszabály megalkotásának szükségessége:
A rendelet szükségességét az egészségügyről szóló 1997. évi CLIV. törvény 152. § (2) bekezdése írja elő, mely szerint a települési önkormányzat képviselő-testület megállapítja és kialakítja az egészségügyi alapellátások körzeteit. 
A jogszabály alkalmazásához szükséges személyi, tárgyi szervezeti és pénzügyi feltételek:

személyi:

biztosított

szervezeti:

biztosított


tárgyi:

biztosított


pénzügyi:

biztosított

ÁLTALÁNOS INDOKOLÁS
az egészségügyi alapellátások körzeteinek megállapításáról

Az egészségügyről szóló 1997. évi CLIV. törvény 152. (1) bekezdés alapján a települési önkormányzat az egészségügyi alapellátás körében gondoskodik a háziorvosi, házi gyermekorvosi ellátásról, a fogorvosi alapellátásról, valamint a védőnői ellátásról. A 152. § (2) bekezdése alapján a települési önkormányzat képviselő-testülete megállapítja és kialakítja az egészségügyi alapellátások körzeteit. Az önálló orvosi tevékenységről szóló 2000. évi II. törvény 2. § (2) bekezdése szerint a praxisjog alapján végezhető önálló orvosi tevékenység – törvényben meghatározott kivétellel – csak települési önkormányzat rendeletében meghatározott háziorvosi körzetben folytatható. 
Martfű Város Önkormányzata Képviselő-testületének 15/2011. (IV. 29.) önkormányzati rendeletében a felnőtt és gyermek háziorvosi, valamint a fogorvosi körzetek, 3/2012. (II. 10.) önkormányzati rendeletében a védőnői körzetek kerültek megállapításra.
Tekintettel arra, hogy a Magyarország helyi önkormányzatairól szóló 2011. évi CLXXXIX. törvény 14. § (2) bekezdése rendelkezik arról, hogy a közterületek és közintézmények nem viselhetik olyan személy nevét, aki a XX. századi önkényuralmi politikai rendszerek megalapozásában, kiépítésében vagy fenntartásában részt vett, illetve olyan kifejezést vagy olyan szervezet nevét, amely a XX. századi önkényuralmi politikai rendszerre közvetlenül utal. Az említett jogszabály alapján Martfű Város Önkormányzatának Képviselő-testülete 2013. szeptember 26-án utcanév-változtatásról döntött. 
E döntés egyrészt hatással van mind a 15/2011. (IV. 29.) önkormányzati rendeletben, mind a 3/2012. (II. 10.) önkormányzati rendeletben meghatározott körzetekben található utcanevekre is. Másrészt mivel az önkormányzat korábban két rendeletben állapította meg az egészségügyi alapellátások körzeteit, azt most célszerű egy rendeletben meghatározni, valamint a 15/2011. (IV. 29.) önkormányzati rendelet és a 3/2012. (II. 10.) önkormányzati rendelet jogszabályszerkesztése nem felel meg a jogalkotásról szóló 2010. évi CXXX. törvény előírásainak.
Fentieket figyelembe véve szükséges új rendelet megalkotása. 
RÉSZLETES INDOKOLÁS
az egészségügyi alapellátások körzeteinek megállapításáról

Az 1. és a 2. §-okhoz
A rendelet-tervezet 1. §-a meghatározza, hogy kire terjed ki a rendelet hatálya. 

A rendelet-tervezet 2. §-a az egyes egészségügyi alapellátások körzetének meghatározását tartalmazza. 
3. §-hoz

Ez a szakasz tartalmazza a rendelet-tervezet hatályba léptető rendelkezéseit, valamint a korábbi rendelet hatályon kívül helyezését.

